Modelbaas eers dan gevonnisDawie de Villiers in die hof. Foto: ANA Hy het Vrydag weer in die hooggeregshof in Johannesburg verskyn en sy saak is uitgestel tot 24 Mei, wanneer voorvonnisverrigtinge na verwagting sal begin. Regter Cassim Moosa het versoek dat die private voorvonnisverslag teen 22 Mei aan die staat oorhandig word. Die staatsaanklaer het aangedui sy wil ŉ onafhanklike kenner kry om dit na te gaan. De Villiers het tydens sy vorige verskyning aangedui hy het drie maande nodig om genoeg geld in te samel vir die voorvonnisverrigtinge. De Villiers, die stigter van Modelling South Africa, is verlede maand skuldig bevind aan verkragting, seksuele aanranding, seksuele gereedmaking, bedrog, die blootstelling van kinders aan pornografie en besit van kinderpornografie. Sy borgtog is verleng, maar die borgtogbedrag is met R5 000 verhoog tot R15 000. Hy het op 38 aanklagte van onder meer verkragting, seksuele aanranding, die besit van kinderpornografie, meineed en bedrog tereg gestaan. Hy is skuldig bevind op 32 van die aanklagte. Lees alle vorige berigte oor Dawie de Villiers op Maroela Media.